கேள்வி: ம. சோ. விக்டர் பற்றி தகவல் சொல்.
பதில்: தக்கார் ம. சோ. விக்டர் என்பவர் தமிழ் அறிஞரும் வரலாற்று ஆய்வாளரும் ஆவார். இவர் அரியலூர் மாவட்டம் ஆண்டிமடத்துக்கு அருகேயுள்ள வரதராஜன்பேட்டை எனும் சிற்றூரில் மரியதாசு, அஞ்சலா மேரி என்பவர்களுக்கு பிறந்தார். இவருக்கு 2 வயதாக இருக்கும் போது மர்ம காய்ச்சலால் இவரின் தந்தை இறந்துவிட்டார். சில ஆண்டுகளில் இவரின் தாயும் காய்ச்சலால் இறந்துவிட்டார். பண வசதி இல்லாததால் பத்தாவதுக்கு மேல் படிக்கவில்லை. தொடக்கப்பள்ளி தமிழாசிரியராக பணியாற்றினார். இந்தி திணிப்பை எதிர்த்து அரியலூரில் சின்னுச்சாமி எரிந்ததை தற்செயலாக தேநீர் கடைக்கு சென்றபோது பார்த்துள்ளார். அடுத்த நாள் மாலை முரசில் நாம் தமிழர் கட்சியின் (ஆதித்தனார் தலைமை) சின்னுச்சாமி இந்தி திணிப்பை எதிர்ப்பை எதிர்த்து தீக்குளித்து மரணம் என்று செய்தியைப் பார்த்ததும் தான் எதற்காக அவர் தீக்குளித்தார் என்பதை அறிந்தார் என்பதை ஓர் வலையொளி காணொளி பேட்டியில் தெரிவித்தார். இந்திய ஆட்சிப் பணியில், வெளிமாநிலத்தில் பணியாற்றி ஓய்வு பெற்று வந்துள்ள ஆர். பாலகிருட்டிணனின் சிந்துவில் இருந்து வைகை வரை (ஆங்கிலம்) இதன் தமிழாக்கம் ஒரு பண்பாட்டின் பயணம் - சிந்து முதல் வைகை வரை என்ற நூலுக்கு திறனாய்வு நூல்தான் ம.சோ.விக்டர் அவர்களின் பஃறுளி முதல் சிந்து வரை என்பது https://panmaiveli.com/book-detail/1007.